CELEX: 52017PC0267
Language: sl
Date: 2017-05-29
Title: Predlog SKLEP SVETA o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 in 143, dveh predlogov sprememb globalnih tehničnih predpisov ZN št. 1 in 15, glede predloga novega globalnega tehničnega predpisa ZN o postopku preskusa emisij zaradi izhlapevanja, ponovne potrditve treh vnosov v zbirki predlogov globalnih tehničnih predpisov ZN ter ene soglasne odločitve o uporabi izraza „globalni tehnični predpis ZN“.

EVROPSKA KOMISIJA
            Bruselj, 29.5.2017
            COM(2017) 267 final
            2017/0106(NLE)
            Predlog
            SKLEP SVETA
            o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 in 143, dveh predlogov sprememb globalnih tehničnih predpisov ZN št. 1 in 15, glede predloga novega globalnega tehničnega predpisa ZN o postopku preskusa emisij zaradi izhlapevanja, ponovne potrditve treh vnosov v zbirki predlogov globalnih tehničnih predpisov ZN ter ene soglasne odločitve o uporabi izraza „globalni tehnični predpis ZN“.
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija usklajene zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja.
            
            
               V skladu s Sklepom Sveta 97/836/ES z dne 27. novembra 1997 je Unija pristopila k Sporazumu UN/ECE o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidirani sporazum iz leta 1958“), v skladu s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“), pa je Unija pristopila k Vzporednemu sporazumu.
            
            
               Svetovni forum za usklajevanje pravilnikov o vozilih (UN/ECE WP.29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo novi pravilniki ZN, spremembe obstoječih pravilnikov ZN ali globalni tehnični predpisi ZN. Pred vsakim zasedanjem WP.29 te spremembe sprejme ena od šestih delovnih skupin, ki delujejo v okviru WP.29.
            
            
               Spremembe, dodatki in popravki se nato sprejemajo s končnim glasovanjem in kvalificirano večino pogodbenic na sklepčnem zasedanju WP.29. EU je v okviru WP.29 pogodbenica dveh sporazumov (sporazumov iz leta 1958 in leta 1998). Za vsako zasedanje WP.29 se pripravi sklep Sveta, t. i. „mega sklep“, ki vsebuje seznam pravilnikov, sprememb, dopolnil in popravkov ter Komisijo na vsakem zasedanju WP.29 pooblašča za glasovanje v imenu Unije.
            
            
               Ta sklep Sveta opredeljuje stališče Unije pri glasovanju o pravilnikih, spremembah, dodatkih in popravkih, predloženih v glasovanje na junijskem zasedanju WP.29 za leto 2017, ki bo organizirano med 19. in 23. junijem 2017.
            
            
               •Skladnost z veljavnimi predpisi s področja zadevne politike
            
            
               Ta predlog dopolnjuje politiko Unije na področju notranjega trga za avtomobilsko industrijo in je popolnoma v skladu z njo.
            
            
               Sistem WP.29 krepi mednarodno harmonizacijo standardov za vozila. Pri tem cilju ima pomembno vlogo sporazum iz leta 1958, saj se proizvajalci EU lahko držijo skupnega sklopa homologacijskih predpisov, vedoč da bo njihov proizvod v državah pogodbenicah veljal za skladnega z nacionalno zakonodajo. Ta shema je omogočila, da je Uredba (ES) št. 661/2009 o splošni varnosti motornih vozil lahko razveljavila več kot 50 direktiv EU in jih nadomestila z ustreznimi pravilniki, razvitimi v skladu s sporazumom iz leta 1958.
            
            
               Podoben pristop je bil uporabljen tudi pri Direktivi 2007/46/ES, ki je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, in sicer kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
            
            
               •Skladnost z drugimi politikami Unije
            
            
               Sistem WP.29 je povezan s politiko Unije o konkurenčnosti, na katero ta pobuda pozitivno vpliva. Ta predlog je tudi v skladu s prometno in energetsko politiko Unije, ki se v postopku priprave in sprejetja pravilnikov ZN v okviru sporazuma iz leta 1958 ustrezno upoštevata.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za ta predlog je člen 114 v povezavi s členom 218(9) Pogodbe o delovanju Evropske unije.
            
            
               •Subsidiarnost
            
            
               Za mednarodne instrumente, kot so predlogi pravilnikov ZN, spremembe pravilnikov ZN in osnutki globalnih tehničnih predpisov, ter njihovo vključitev v sistem Unije za homologacijo motornih vozil lahko glasuje le Unija. S tem se preprečuje razdrobljenost notranjega trga ter zagotavljajo enaki okoljski in varnostni standardi po vsej Uniji. Zagotavljajo se tudi prednosti ekonomije obsega: proizvodi se lahko izdelujejo za celoten trg Unije in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici.
            
         
         
            
               Predlog je zato skladen z načelom subsidiarnosti.
            
            
               •Sorazmernost
            
            
               
                  Ta sklep Sveta Komisijo pooblašča za glasovanje v imenu Unije in je v skladu s členom 5(1) Sklepa Sveta 97/836/ES sorazmeren instrument za določitev enotnega stališča Unije v UN/ECE pri glasovanju o predlaganih delovnih dokumentih na dnevnem redu zasedanja WP.29. Zato je ta predlog v skladu z načelom sorazmernosti, saj ne presega tistega, kar je nujno za zagotovitev cilja pravilnega delovanja notranjega trga ter hkrati visoke ravni javne varnosti in zaščite.
               
            
            
               •Izbira instrumenta
            
            
               Člen 218(9) PDEU zahteva, da Svet sprejme sklep o določitvi stališč, ki se v imenu Unije zastopajo v organu, ustanovljenem z mednarodnim sporazumom.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               •Posvetovanja z zainteresiranimi stranmi
            
            
               Ni relevantno.
            
            
               •Zbiranje in uporaba strokovnih mnenj
            
            
               Za ta predlog zunanje strokovno mnenje ni relevantno. Vendar je predlog pregledal Tehnični odbor za motorna vozila.
            
            
               •Ocena učinka
            
            
               Ta predlog ne more biti predmet ocene učinka, ker ni zakonodajen in ker alternativne možnosti politike niso na voljo ali mogoče.
            
            
               •Ustreznost in poenostavitev ureditve
            
            
               Pobuda ne vpliva na upravno breme, saj sklicevanje na spremembe v prilogi k „mega sklepu“ ne bo uvedlo novih obveznosti poročanja ali drugih upravnih obveznosti za podjetja, vključno z MSP. Pravzaprav se namerava doseči zmanjšanje upravnega bremena, saj uporaba zahtev, ki so harmonizirane na svetovni ravni, proizvajalcem omogoča, da homologacijsko dokumentacijo o sistemih in sestavnih delih predložijo tako v EU kot na izvoznih trgih pogodbenic sporazuma iz leta 1958, ki so zunaj EU.
            
            
               Predlog ima zelo pozitiven učinek na konkurenčnost avtomobilske industrije EU in mednarodno trgovino. Sprejemanje mednarodno usklajenih predpisov o vozilih s strani trgovinskih partnerjev EU velja za najboljši način za odpravo netarifnih ovir za trgovino in za odprtje ali razširitev dostopa do trga za evropska avtomobilska podjetja.
            
            
               •Temeljne pravice
            
            
               Predlog nima posledic za varstvo temeljnih pravic.
            
            
               4.PRORAČUNSKE POSLEDICE
            
         
         
            
               Ta pobuda nima proračunskih posledic.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ni relevantno.
            
            
               •Obrazložitveni dokumenti (za direktive)
            
            
               Ni relevantno.
            
            
               •Natančnejša pojasnitev posameznih določb predloga
            
            
               Ta predlog opredeljuje stališče Unije pri glasovanju o 
            
            
               –predlogih sprememb pravilnikov ZN št. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 in 143; 
            
            
               –predlogih sprememb globalnih tehničnih predpisov ZN št. 1 in 15; 
            
            
               –predlogu novega globalnega tehničnega predpisa ZN za postopek preskusa emisij zaradi izhlapevanja za globalno usklajeni preskusni postopek za lahka vozila (WLTP EVAP);
            
            
               –ponovni potrditvi številke 11, številke 12 in številke 13 seznama v zbirki predlogov globalnih tehničnih predpisov ZN ter
            
            
               –soglasni odločitvi glede uporabe izraza „globalni tehnični predpis ZN“ v uradnih dokumentih na podlagi sporazuma iz leta 1998. 
            
            
               2017/0106 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 in 143, dveh predlogov sprememb globalnih tehničnih predpisov ZN št. 1 in 15, glede predloga novega globalnega tehničnega predpisa ZN o postopku preskusa emisij zaradi izhlapevanja, ponovne potrditve treh vnosov v zbirki predlogov globalnih tehničnih predpisov ZN ter ene soglasne odločitve o uporabi izraza „globalni tehnični predpis ZN“.
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju predloga Evropske komisije,
            
         
         
            
               ob upoštevanju naslednjega:
            
            
               (1)Unija je v skladu s Sklepom Sveta 97/836/ES
                  1
                pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi navedenih predpisov („Revidiran sporazum iz leta 1958“).
            
            
               (2)Unija je v skladu s Sklepom Sveta 2000/125/ES
                  2
                pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).
            
            
               (3)Direktiva 2007/46/ES Evropskega parlamenta in Sveta
                  3
                je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
            
            
               (4)Ob upoštevanju izkušenj in tehničnega razvoja je treba zahteve v zvezi z nekaterimi elementi ali lastnostmi iz pravilnikov ZN št. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 in 143 ter iz globalnih tehničnih predpisov ZN št. 1 in 15 prilagoditi tehničnemu razvoju.
            
            
               (5)Za določitev enotnih določb o postopku preskusa emisij zaradi izhlapevanja za globalno usklajeni preskusni postopek za lahka vozila (WLTP EVAP) bi bilo treba sprejeti novi globalni tehnični predpis ZN.
            
            
               (6)Da bi se vnosi številka 11, številka 12 in številka 13 Agencije Združenih držav Amerike za varstvo okolja (Environmental Protection Agency) in nacionalne uprave Združenih držav Amerike za varnost v cestnem prometu (National Highway Traffic Safety Administration) na zahtevo obeh organov ohranili v zbirki predlogov globalnih tehničnih predpisov ZN, bi bilo treba te vnose ponovno potrditi.
            
            
               (7)Za uskladitev oblike izrazov s podobnimi izrazi, uporabljenimi na podlagi enakovrednih sporazumov, kot je sporazum iz leta 1958, in s tem za boljše izvajanje sporazuma iz leta 1998 brez njegove spremembe bi bilo treba izraz globalni tehnični predpis ZN uporabljati v uradnih dokumentih na podlagi sporazuma iz leta 1998.
            
            
               (8)Primerno je, da se oblikuje stališče, ki se glede sprejetja zgoraj navedenih aktov ZN v imenu Unije zastopa v ustreznih odborih UN/ECE, in sicer v upravnem odboru Revidiranega sporazuma iz leta 1958 in izvršilnem odboru Vzporednega sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v upravnem odboru Revidiranega sporazuma iz leta 1958 in izvršilnem odboru vzporednega sporazuma v obdobju med 19. in 23. junijem 2017, je, da se glasuje za predloge iz Priloge k temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) ( UL L 346, 17.12.1997, str. 78).
               
               
                  
                     (2)
                  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
               
               
                  
                     (3)
                  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 29.5.2017
            COM(2017) 267 final
            PRILOGA
            k
            predlogu Sklepa Sveta
            o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 in 143, dveh predlogov sprememb globalnih tehničnih predpisov ZN št. 1 in 15, glede predloga novega globalnega tehničnega predpisa ZN o postopku preskusa emisij zaradi izhlapevanja, ponovne potrditve treh vnosov v zbirki predlogov globalnih tehničnih predpisov ZN ter ene soglasne odločitve o uporabi izraza „globalni tehnični predpis ZN“.
            
               
         
         
            
               PRILOGA
            
            
                     
                        Pravilnik #
                     
                  
                  
                     
                        Točka dnevnega reda
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        4
                     
                  
                  
                     
                        4.10.1
                     
                  
                  
                     
                        Predlog Dodatka 19 k Pravilniku št. 4 (osvetlitev zadnjih registrskih tablic)
                     
                  
                  
                     
                        ECE/TRANS/WP.29/2017/72
                     
                  
               
                     
                        6
                     
                  
                  
                     
                        4.10.2
                     
                  
                  
                     
                        Predlog Dodatka 28 k spremembam 01 Pravilnika št. 6 (smerne svetilke)
                     
                  
                  
                     
                        ECE/TRANS/WP.29/2017/73
                     
                  
               
                     
                        6
                     
                  
                  
                     
                        4.10.3
                     
                  
                  
                     
                        Predlog Dodatka 29 k spremembam 01 Pravilnika št. 6 (smerne svetilke)
                     
                  
                  
                     
                        ECE/TRANS/WP.29/2017/74
                     
                  
               
                     
                        7
                     
                  
                  
                     
                        4.10.4
                     
                  
                  
                     
                        Predlog Dodatka 27 k spremembam 02 Pravilnika št. 7 (pozicijske svetilke, zavorne svetilke in gabaritne svetilke)
                     
                  
                  
                     
                        ECE/TRANS/WP.29/2017/75
                     
                  
               
                     
                        14
                     
                  
                  
                     
                        4.6.1
                     
                  
                  
                     
                        Predlog Dodatka 8 k spremembam 07 Pravilnika št. 14 (pritrdišča varnostnih pasov)
                     
                  
                  
                     
                        ECE/TRANS/WP.29/2017/58
                     
                  
               
                     
                        16
                     
                  
                  
                     
                        4.6.2
                     
                  
                  
                     
                        Predlog Dodatka 9 k spremembam 06 Pravilnika št. 16 (varnostni pasovi)
                     
                  
                  
                     
                        ECE/TRANS/WP.29/2017/59
                     
                  
               
                     
                        16
                     
                  
                  
                     
                        4.6.3
                     
                  
                  
                     
                        Predlog Dodatka 1 k spremembam 07 Pravilnika št. 16 (varnostni pasovi)
                     
                  
                  
                     
                        ECE/TRANS/WP.29/2017/60
                     
                  
               
                     
                        19
                     
                  
                  
                     
                        4.10.5
                     
                  
                  
                     
                        Predlog Dodatka 10 k spremembam 04 Pravilnika št. 19 (žarometi za meglo)
                     
                  
                  
                     
                        ECE/TRANS/WP.29/2017/76
                     
                  
               
                     
                        23
                     
                  
                  
                     
                        4.10.6
                     
                  
                  
                     
                        Predlog Dodatka 22 k Pravilniku št. 23 (luči za vzvratno vožnjo in manevrirne luči)
                     
                  
                  
                     
                        ECE/TRANS/WP.29/2017/77
                     
                  
               
                     
                        30
                     
                  
                  
                     
                        4.8.4
                     
                  
                  
                     
                        Predlog Dodatka 19 k spremembam 02 Pravilnika št. 30 (pnevmatike za osebna vozila in njihove priklopnike)
                     
                  
                  
                     
                        ECE/TRANS/WP.29/2017/105
                     
                  
               
                     
                        38
                     
                  
                  
                     
                        4.10.7
                     
                  
                  
                     
                        Predlog Dodatka 19 k Pravilniku št. 38 (zadnje svetilke za meglo)
                     
                  
                  
                     
                        ECE/TRANS/WP.29/2017/78
                     
                  
               
                     
                        48
                     
                  
                  
                     
                        4.10.8
                     
                  
                  
                     
                        Predlog Dodatka 9 k spremembam 06 Pravilnika št. 48 (vgradnja svetlobnih in svetlobno-signalnih naprav)
                     
                  
                  
                     
                        ECE/TRANS/WP.29/2017/79
                     
                  
               
                     
                        48
                     
                  
                  
                     
                        4.10.16
                     
                  
                  
                     
                        Predlog Dodatka 11 k spremembam 05 Pravilnika št. 48 (vgradnja svetlobnih in svetlobno-signalnih naprav)
                     
                  
                  
                     
                        ECE/TRANS/WP.29/2017/106
                     
                  
               
                     
                        50
                     
                  
                  
                     
                        4.10.9
                     
                  
                  
                     
                        Predlog Dodatka 19 k Pravilniku št. 50 (pozicijske svetilke, zavorne svetilke, smerne svetilke za mopede in motorna kolesa)
                     
                  
                  
                     
                        ECE/TRANS/WP.29/2017/80
                     
                  
               
                     
                        50
                     
                  
                  
                     
                        4.10.10
                     
                  
                  
                     
                        Predlog Dodatka 20 k Pravilniku št. 50 (pozicijske svetilke, zavorne svetilke, smerne svetilke za mopede in motorna kolesa)
                     
                  
                  
                     
                        ECE/TRANS/WP.29/2017/81
                     
                  
               
                     
                        51
                     
                  
                  
                     
                        4.9.1
                     
                  
                  
                     
                        Predlog Dodatka 2 k spremembam 03 Pravilnika št. 51 (hrup vozil kategorij M in N) 
                     
                  
                  
                     
                        ECE/TRANS/WP.29/2017/71
                     
                  
               
                     
                        54
                     
                  
                  
                     
                        4.8.1
                     
                  
                  
                     
                        Predlog Dodatka 22 k Pravilniku št. 54 (pnevmatike za gospodarska vozila in njihove priklopnike)
                     
                  
                  
                     
                        ECE/TRANS/WP.29/2017/68
                     
                  
               
                     
                        55
                     
                  
                  
                     
                        4.8.2
                     
                  
                  
                     
                        Predlog Dodatka 7 k spremembam 01 Pravilnika št. 55 (mehanski sistemi za spenjanje)
                     
                  
                  
                     
                        ECE/TRANS/WP.29/2017/69
                     
                  
               
                     
                        77
                     
                  
                  
                     
                        4.10.11
                     
                  
                  
                     
                        Predlog Dodatka 18 k Pravilniku št. 77 (parkirne svetilke)
                     
                  
                  
                     
                        ECE/TRANS/WP.29/2017/82
                     
                  
               
                     
                        80
                     
                  
                  
                     
                        4.6.4
                     
                  
                  
                     
                        Predlog Dodatka 3 k spremembam 03 Pravilnika št. 80 (trdnost sedežev in njihova pritrdišča (avtobusi))
                     
                  
                  
                     
                        ECE/TRANS/WP.29/2017/61
                     
                  
               
                     
                        83
                     
                  
                  
                     
                        4.7.1
                     
                  
                  
                     
                        Predlog Dodatka 10 k spremembam 06 Pravilnika št. 83 (emisije vozil kategorij M1 in N1)
                     
                  
                  
                     
                        ECE/TRANS/WP.29/2017/64
                     
                  
               
                     
                        83
                     
                  
                  
                     
                        4.7.2
                     
                  
                  
                     
                        Predlog Dodatka 6 k spremembam 07 Pravilnika št. 83 (emisije vozil kategorij M1 in N1)
                     
                  
                  
                     
                        ECE/TRANS/WP.29/2017/65
                     
                  
               
                     
                        87
                     
                  
                  
                     
                        4.10.12
                     
                  
                  
                     
                        Predlog Dodatka 20 k Pravilniku št. 87 (svetilke za dnevno vožnjo)
                     
                  
                  
                     
                        ECE/TRANS/WP.29/2017/83
                     
                  
               
                     
                        91
                     
                  
                  
                     
                        4.10.13
                     
                  
                  
                     
                        Predlog Dodatka 17 k Pravilniku št. 91 (bočne svetilke)
                     
                  
                  
                     
                        ECE/TRANS/WP.29/2017/84
                     
                  
               
                     
                        98
                     
                  
                  
                     
                        4.10.14
                     
                  
                  
                     
                        Predlog Dodatka 9 k spremembam 01 Pravilnika št. 98 (žarometi s svetlobnimi viri, ki delujejo na principu električnega praznjenja v plinu)
                     
                  
                  
                     
                        ECE/TRANS/WP.29/2017/85
                     
                  
               
                     
                        106
                     
                  
                  
                     
                        4.8.3
                     
                  
                  
                     
                        Predlog Dodatka 15 k Pravilniku št. 106 (kmetijske pnevmatike)
                     
                  
                  
                     
                        ECE/TRANS/WP.29/2017/70
                     
                  
               
                     
                        112
                     
                  
                  
                     
                        4.10.15
                     
                  
                  
                     
                        Predlog Dodatka 8 k spremembam 01 Pravilnika št. 112 (žarometi z asimetričnim kratkim svetlobnim pramenom)
                     
                  
                  
                     
                        ECE/TRANS/WP.29/2017/86
                     
                  
               
                     
                        113
                     
                  
                  
                     
                        4.10.19
                     
                  
                  
                     
                        Predlog sprememb 02 Pravilnika št. 113 (žarometi s simetričnim kratkim svetlobnim pramenom)
                     
                  
                  
                     
                        ECE/TRANS/WP.29/2017/87
                     
                  
               
                     
                        119
                     
                  
                  
                     
                        4.10.17
                     
                  
                  
                     
                        Predlog Dodatka 6 k spremembam 01 Pravilnika št. 119 (svetilke za zavijanje)
                     
                  
                  
                     
                        ECE/TRANS/WP.29/2017/88
                     
                  
               
                     
                        123
                     
                  
                  
                     
                        4.10.18
                     
                  
                  
                     
                        Predlog Dodatka 9 k spremembam 01 Pravilnika št. 123 (prilagodljivi sistemi sprednje osvetlitve (AFS))
                     
                  
                  
                     
                        ECE/TRANS/WP.29/2017/89
                     
                  
               
                     
                        129
                     
                  
                  
                     
                        4.6.5
                     
                  
                  
                     
                        Predlog Dodatka 2 k spremembam 01 Pravilnika št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2017/62
                     
                  
               
                     
                        129
                     
                  
                  
                     
                        4.6.6
                     
                  
                  
                     
                        Predlog Dodatka 1 k spremembam 02 Pravilnika št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2017/63
                     
                  
               
                     
                        143
                     
                  
                  
                     
                        4.7.3
                     
                  
                  
                     
                        Predlog Dodatka 1 k prvotni različici Pravilnika št. 143 (sistemi za naknadno vgradnjo motorjev na kombinirano gorivo za težka vozila)
                     
                  
                  
                     
                        ECE/TRANS/WP.29/2017/66
                     
                  
               
            
                     
                        Globalni tehnični predpis #
                     
                  
                  
                     
                        Točka dnevnega reda
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        Globalni tehnični predpis 1
                     
                  
                  
                     
                        14.2
                     
                  
                  
                     
                        Predlog za Spremembo 2 globalnega tehničnega predpisa št. 1 (ključavnice in tečaji vrat)
                     
                  
                  
                     
                        ECE/TRANS/WP.29/2017/97
                     
                  
               
                     
                        Globalni tehnični predpis 15
                     
                  
                  
                     
                        14.3
                     
                  
                  
                     
                        Predlog za Spremembo 2 globalnega tehničnega predpisa št. 15 (globalno usklajeni preskusni postopek za lahka vozila)
                     
                  
                  
                     
                        ECE/TRANS/WP.29/2017/98
                     
                  
               
                     
                        novi globalni tehnični predpis
                     
                  
                  
                     
                        14.1
                     
                  
                  
                     
                        Predlog novega globalnega tehničnega predpisa ZN za postopek preskusa emisij zaradi izhlapevanja za globalno usklajeni preskusni postopek za lahka vozila (WLTP EVAP)
                     
                  
                  
                     
                        ECE/TRANS/WP.29/2017/94
                     
                  
               
            
                     
                        Točka dnevnega reda
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        15.1
                     
                  
                  
                     
                        Vnos številka 13 (ponovna potrditev vnosa): Agencija Združenih držav Amerike za varstvo okolja (United States of America Environmental Protection Agency) in nacionalna uprava Združenih držav Amerike za varnost v cestnem prometu, ministrstvo za promet (National Highway Traffic Safety Administration, Department of Transportation), program za revizije in dodatke k znaku za ekonomičnost porabe goriva v motornih vozilih: Nov znak za ekonomičnost porabe goriva in okoljski znak za novo generacijo vozil
                     
                  
                  
                     
                        ECE/TRANS/WP.29/2017/57
                     
                  
               
                     
                        15.2
                     
                  
                  
                     
                        Vnos številka 12 (ponovna potrditev vnosa): Agencija Združenih držav Amerike za varstvo okolja (United States of America Environmental Protection Agency) in nacionalna uprava Združenih držav Amerike za varnost v cestnem prometu, ministrstvo za promet (National Highway Traffic Safety Administration, Department of Transportation), programi za standarde emisij toplogrednih plinov in standarde učinkovitosti porabe goriva za srednje in težke motorje in vozila
                     
                  
                  
                     
                        ECE/TRANS/WP.29/2017/100
                     
                  
               
                     
                        15.3
                     
                  
                  
                     
                        Vnos številka 11 (ponovna potrditev vnosa): Agencija Združenih držav Amerike za varstvo okolja (United States of America Environmental Protection Agency) in ministrstvo za promet, programi za standarde emisij toplogrednih plinov za lahka vozila in standarde povprečne ekonomičnosti porabe goriva za vsa vozila proizvajalca
                     
                  
                  
                     
                        ECE/TRANS/WP.29/2017/101
                     
                  
               
                     
                        16
                     
                  
                  
                     
                        Predlog odločitve glede uporabe izraza „globalni tehnični predpis ZN“ v uradnih dokumentih na podlagi sporazuma iz leta 1998.
                     
                  
                  
                     
                        ECE/TRANS/WP.29/2017/102